ddrg/super_eurlex huggingface dataset:
(2)

Den civile øverstbefalende for operationen anbefalede PSC at acceptere det foreslåede bidrag fra Schweiz til EUAM Ukraine og at betragte bidraget som værende væsentligt.
(5)

Protokollen omfatter aftalen om handelslettelser og udviklingslandenes forpligtelser, der er vedlagt som bilag til den nævnte aftale. Et betydeligt antal udviklingslande har allerede anmeldt deres forpligtelser under kategori A i henhold til artikel 15, stk. 1, i aftalen om handelslettelser. Handelslettelsesudvalget vil modtage anmeldelserne af forpligtelser under kategori A for de mindst udviklede lande i medfør af artikel 15, stk. 2, i aftalen om handelslettelser og anmeldelserne af forpligtelser under kategori B og C for både udviklingslandene og de mindst udviklede lande i medfør af artikel 16, stk. 5, i aftalen om handelslettelser. Forpligtelserne vil blive en integreret del af aftalen om handelslettelser.
(5)

For at kunne tage hensyn til interessenternes svar og de forskellige foranstaltninger, der er nødvendige for at sikre fuld integration af det indre marked for energi, samt det forhold, at gennemførelsen af netregler og retningslinjer kræver betydelige ressourcer fra alle relevante parter, herunder Europa-Kommissionen, ACER, ENTSO og interessenterne, blev ingen nye områder føjet til de årlige prioritetslister. Med henblik på at kunne integrere den kommende CEN-standard for gas med høj brændværdi (H-gas) i netreglerne om interoperabilitet og dataudveksling er en ændring på dette område blevet tilføjet den årlige prioritetsliste for gas for 2016. Harmoniserede regler om krav til nettilslutning for produktionsanlæg er igen opført på den årlige prioritetsliste for elektricitet for 2016, da den endelige vedtagelse af disse netregler finder sted i begyndelsen af 2016.
Gældende systemer for vurdering og kontrol af ydeevnens konstans, jf. bilag V til forordning (EU) nr. 305/2011

Byggevarer, for hvilke der på et klart identificerbart punkt i fremstillingsprocessen sker en forbedring af deres ydeevne med hensyn til reaktion ved brand (f.eks. tilføjelse af et brandhæmmende middel eller en begrænsning af organisk materiale)
(3)

USA har i henhold til artikel IX, stk. 3, i WTO-overenskomsten indgivet en anmodning om at blive indrømmet en undtagelse fra sine forpligtelser i henhold til artikel I, stk. 1, og artikel XIII, stk. 1 og 2, i GATT 1994 frem til den 30. september 2025, i det omfang det er nødvendigt for at tillade USA fortsat at indrømme toldfrihed for støtteberettigede produkter med oprindelse i præferenceberettigede afrikanske lande syd for Sahara, som er udpeget i henhold til African Growth and Opportunity Act (AGOA).
(2)

Det er der derfor nødvendigt at fastsætte, hvilke systemer til vurdering og kontrol af ydeevnens konstans der gælder for ventilationskanaler og -rør, der skal anvendes til luftventilation. Dette burde give fabrikanterne lettere adgang til det internationale marked og dermed medvirke til at gøre byggeindustrien mere konkurrencedygtig samlet set.
(8)

Kommissionen konkluderer derfor, at antidumpingproceduren vedrørende importen til Unionen af visse typer folie af aluminium af en tykkelse på under 0,021 mm, uden underlag, kun valset, i ruller af en vægt på over 10 kg, med undtagelse af folie af aluminium af en tykkelse ikke under 0,008 mm og ikke over 0,018 mm, i ruller af en bredde ikke over 650 mm, med oprindelse i Kina bør afsluttes uden indførelse af foranstaltninger.
(2)

Det Europæiske Råds konklusioner fra mødet den 15. og 16. juni 2001 i Göteborg fastlagde vejledende principper og ordninger for tredjelandes bidrag til politimissioner. Rådet godkendte den 10. december 2002 et dokument med titlen »Konsultation af og bestemmelser for bidrag fra ikke-EU-stater til EU's civile krisestyringsoperationer«, som yderligere udbyggede ordningerne for tredjelandes deltagelse i civile krisestyringsoperationer, herunder nedsættelse af en bidragyderkomité.
(2)

Artikel 20 i Rådets afgørelse 2008/616/RIA (2) bestemmer, at kontrollen af, at ovennævnte betingelse er opfyldt for så vidt angår elektronisk dataudveksling i henhold til kapitel 2 i afgørelse 2008/615/RIA, skal ske på grundlag af en evalueringsrapport, der baseres på et spørgeskema, et evalueringsbesøg og en forsøgsfase.
(1)

Proceduren for anerkendelse af centrale modparter (»CCP'er«), der er etableret i tredjelande, jf. artikel 25 i forordning (EU) nr. 648/2012, har til formål at gøre det muligt for CCP'er, der er etableret og har tilladelse i tredjelande, hvis reguleringsmæssige standarder er ækvivalente med dem, der er fastsat i nævnte forordning, at levere clearingydelser til clearingmedlemmer eller handelspladser, der er etableret i Unionen. Denne anerkendelsesprocedure og de dertil knyttede ækvivalensafgørelser bidrager dermed til at realisere det overordnede mål i forordning (EU) nr. 648/2012 om at begrænse den systemiske risiko ved at udvide brugen af sikre og solide CCP'er til at cleare over-the-counter (»OTC«)-derivataftaler, herunder når disse CCP'er er etableret og har tilladelse i et tredjeland.
(6)

De retligt bindende krav i Schweiz til CCP'er, som har tilladelse der, består af National Bank Ordinance of 18 March 2004 (»National Bank Ordinance«) og de bestemmelser, der er udstedt af Schweiz' nationalbank i henhold til denne bekendtgørelse, sammen med Federal Act on Banks and Saving Banks (»Act on Banks«) og de bekendtgørelser og cirkulærer, der er udstedt af Swiss Financial Market Supervisory Authority (»FINMA«). National Bank Ordinance blev for nylig revideret med henblik på at indføre de principper for de finansielle markeders infrastrukturer (»PFMI'er«), der er udstedt af CPSS-IOSCO, og opnå ækvivalens med forordning (EU) nr. 648/2012. I forbindelse med revisionen af denne bekendtgørelse blev der identificeret en række forskelle mellem de retligt bindende krav, der på retsligt niveau gælder for CCP'er i Schweiz, og de retligt bindende krav, der gælder for CCP'er i henhold til forordning (EU) nr. 648/2012. Schweiz' nationalbank offentliggjorde imidlertid en forklarende rapport om den delvise revision af bekendtgørelsen, der gav en vejledning i at fortolke denne, og hvor banken navnlig forklarede, at man ved den reviderede bekendtgørelse indfører PFMI'erne, og at bekendtgørelsen skal fortolkes under hensyntagen til PFMI'erne og til afsnit IV og V i forordning (EU) nr. 648/2012.
(9)

De retligt bindende krav, der gælder for CCP'er, som har tilladelse i Alberta, består af Securities Act (Alberta), de regler og bestemmelser, der er vedtaget i medfør af denne lov, samt enhver afgørelse eller instruks udstedt af ASC (i det følgende samlet benævnt »Albertas værdipapirlovgivning«). For at levere clearingydelser i Alberta skal en CCP godkendes af ASC enten som et anerkendt clearingagentur eller som et clearingagentur, der er fritaget for anerkendelse (»fritaget clearingagentur«). CCP'er, som har tilladelse i Alberta, skal overholde Albertas værdipapirlovgivning. Generelt godkender ASC de CCP'er som anerkendte clearingagenturer, som den finder det hensigtsmæssigt at føre tilsyn med. ASC kan dog også benytte en anden værdipapirtilsynsmyndighed til at føre tilsyn med visse clearingagenturer, som er anerkendt i andre provinser. ASC kan fastlægge betingelser for godkendelse af et clearingagentur, enten som et anerkendt clearingagentur eller som et fritaget clearingagentur. ASC har udstedt anerkendelsesafgørelser vedrørende alle CCP'er, som den har godkendt som anerkendte clearingagenturer, og disse afgørelser forpligter dem til at overholde de principper for infrastruktur på de finansielle markeder (»PFMI'er«), der blev udstedt i april 2012 af Udvalget om Betalings- og Clearingsystemer (2) og Den Internationale Børstilsynsorganisation.
(1)

Unionen er fortaler for at ratificere internationale arbejdskonventioner, der af Den Internationale Arbejdsorganisation (ILO) er klassificeret som ajourførte, som et bidrag til Unionens bestræbelser på at fremme menneskerettigheder og ordentligt arbejde for alle og på at udrydde menneskehandel både i og uden for Unionen. Beskyttelsen af grundlæggende principper og rettigheder på arbejdspladsen er et vigtigt aspekt af disse bestræbelser.
(1)

Proceduren for anerkendelse af centrale modparter (»CCP'er«), der er etableret i tredjelande, jf. artikel 25 i forordning (EU) nr. 648/2012, har til formål at gøre det muligt for CCP'er, der er etableret og har tilladelse i tredjelande, hvis reguleringsmæssige standarder er ækvivalente med dem, der er fastsat i nævnte forordning, at levere clearingydelser til clearingmedlemmer eller handelspladser, der er etableret i Unionen. Denne anerkendelsesprocedure og den dertil knyttede ækvivalensafgørelse bidrager dermed til at realisere det overordnede mål i forordning (EU) nr. 648/2012 om at begrænse den systemiske risiko ved at udvide brugen af sikre og solide CCP'er til at cleare over-the-counter (»OTC«)-derivataftaler, herunder når disse CCP'er er etableret og har tilladelse i et tredjeland.
(8)

FSC har erklæret sin hensigt om at vurdere, om Sydkoreas finansielle markedsinfrastukturer lever op til de internationale standarder, der er indført ved de principper for infrastrukturer på de finansielle markeder (»PFMI'er«), som blev udstedt i april 2012 af Udvalget om Betalings- og Clearingssystemer (»CPSS«) (2) og Den Internationale Børstilsynsorganisation (»IOSCO«). I marts 2015 offentliggjorde FSC sine retningslinjer for finansielle markedsinfrastrukturer (Business Guideline for Financial Market Infrastructures), der fastlægger specifikke standarder, som de finansielle markedsinfrastrukturer skal opfylde, når de driver forretning i henhold til FSCMA og dens underordnede bestemmelser. I retningslinjerne er de 24 centrale punkter i PFMI'erne blevet omarbejdet til 14 principper, der er tilpasset situationen i Sydkorea, og de indeholder detaljerede standarder for, hvordan disse principper skal overholdes. I december 2012 ændrede Sydkoreas nationalbank sine bestemmelser om drift og forvaltning af betalings- og clearingsystemer (»Regulation on the Operation and Management of Payment and Settlement Systems«), så de foreskriver anvendelsen af PFMI'erne som overvågningsstandarder.
(2)

Formålet med protokollen er at fastlægge finansielle og tekniske regler, der gør det muligt for Den Tunesiske Republik at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver mulighed for adgang til bistand, navnlig finansiel bistand, der skal ydes af Unionen i henhold til disse EU-programmer. Denne ramme finder kun anvendelse på EU-programmer, som de relevante grundretsakter giver Den Tunesiske Republik mulighed for at deltage i. Indgåelsen af protokollen medfører således ikke udøvelse af beføjelser inden for de forskellige sektorpolitikker, der søges gennemført i programmerne, da disse beføjelser udøves ved programmernes oprettelse.
(7)

Artikel XII i Marrakeshoverenskomsten fastsætter, at tiltrædelsesvilkårene skal aftales mellem den tiltrædende stat og WTO, og at WTO's Ministerkonference godkender tiltrædelsesvilkårene på WTO's vegne. Artikel IV.2 i nævnte overenskomst fastsætter, at Ministerkonferencens hverv i perioderne mellem samlingerne skal varetages af WTO's Almindelige Råd.
(2)

I henhold til artikel 6, stk. 1, i protokol nr. 7 tilkommer det formanden for Det Europæiske Råd og formanden for Rådet at udstede passérsedler til medlemmer af deres institutioner og til tjenestemænd og øvrige ansatte i deres institutioner i henhold til de betingelser, der er fastsat i vedtægten for tjenestemænd og i ansættelsesvilkårene for de øvrige ansatte i Den Europæiske Union, jf. Rådets forordning (EØF, Euratom, EKSF) nr. 259/68 (1).
(4)

Aftalen opretter en associering mellem Unionen og Kosovo, der omfatter gensidige rettigheder og forpligtelser, fælles optræden og særlige procedureregler. Den indeholder også bestemmelser, der er omfattet af kapitel 2 i afsnit V i traktaten om Den Europæiske Union (TEU) vedrørende Unionens fælles udenrigs- og sikkerhedspolitik. Afgørelsen om undertegnelse af aftalen bør derfor støttes på det retsgrundlag, som giver hjemmel til at etablere en associering, der gør det muligt for Unionen at indgå forpligtelser på alle områder, der er omfattet af traktaterne, og på retsgrundlaget for aftaler på områder, der er omfattet af kapitel 2 i afsnit V i TEU.
3.

Når en afgørelse om ændringer af protokollen som nævnt i punkt 1 forventes at blive vedtaget på et møde i Den Blandede Komité, træffes de nødvendige foranstaltninger, således at den holdning, der skal indtages på Unionens vegne, tager hensyn til de seneste statistiske, biologiske og andre relevante oplysninger, der er fremsendt til Kommissionen. Med henblik herpå og på grundlag af disse oplysninger fremsender Kommissionen i rette tid inden det relevante møde i Den Blandede Komité et dokument, der fastlægger enkelthederne i Unionens foreslåede holdning, til Rådet eller dets forberedende organer med henblik på drøftelse og godkendelse. Med hensyn til de spørgsmål, der er nævnt i punkt 1, litra a), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af sådan indsigelse henvises sagen til Rådet. Hvis det på senere møder, herunder på stedet, er umuligt at nå til enighed, så Unionens holdning tager hensyn til nye de elementer, henvises sagen til Rådet eller dets forberedende organer.
(1)

Den 14. maj 2013 bemyndigede Rådet Kommissionen til at indlede forhandlinger med Fyrstendømmet Liechtenstein for at ændre aftalen mellem Det Europæiske Fællesskab og Fyrstendømmet Liechtenstein om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (1) (»aftalen«), for at tilpasse aftalen til den seneste udvikling på globalt plan, hvor det er blevet besluttet at fremme automatisk udveksling af oplysninger som en international standard.
DA Den Europæiske Unions Tidende L 290/7

RÅDETS AFGØRELSE (EU) 2015/1989

af 26. oktober 2015

om undertegnelse på Den Europæiske Unions vegne af aftalen om videreførelse af Det Internationale Videnskabs- og Teknologicenter

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 1, og artikel 37,

under henvisning til traktaten om Den Europæiske Unions funktionsmåde, særlig artikel 180 og artikel 218, stk. 5,

under henvisning til fælles forslag fra den højtstående repræsentant for den fælles udenrigs- og sikkerhedspolitik og fra Europa-Kommissionen, og

ud fra følgende betragtninger:

(1) Den 21. oktober 2013 bemyndigede Rådet Kommissionen og den højtstående repræsentant til at indlede forhandlinger med henblik på indgåelse af en aftale om videreførelse af Det Internationale Videnskabs- og Teknologicenter mellem Den Europæiske Union og Det Europæiske Atomenergifællesskab (»Euratom«), der optræder som én part, Amerikas Forenede Stater, Den Kirgisiske Republik, Georgien, Japan, Kongeriget Norge, Republikken Armenien, Republikken Kasakhstan, Republikken Korea og Republikken Tadsjikistan (»aftalen«).

(2) Disse forhandlinger er afsluttet med et godt resultat og aftalen blev paraferet den 22. juni 2015.

(3) Indgåelsen af aftalen er omfattet af en særskilt procedure, for så vidt angår anliggender, der henhører under Euratoms kompetence.

(4) Aftalen bør undertegnes på Unionens vegne —

VEDTAGET DENNE AFGØRELSE:

Artikel 1

Undertegnelsen på Unionens vegne af aftalen om videreførelse af Det Internationale Videnskabs- og Teknologicenter godkendes herved med forbehold af nævnte aftales indgåelse (1).

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 26. oktober 2015. På Rådets vegne F. MOGHERINI Formand

(1) Teksten til aftalen offentliggøres sammen med afgørelsen om dens indgåelse.
(2)

Ifølge de oplysninger, som Belgien har fremlagt, er papirservietten en trelags papirserviet, hvor mellemlaget er imprægneret med citronsyre. Det er konstateret, at citronsyren bindes uigenkaldeligt i papirserviettens matrix og forbliver i produktet gennem hele dets livscyklus. Efter at papirservietten er blevet anvendt, dvs. når fugt, som følge af at man nyser, hoster eller pudser næse i papirservietten, rammer mellemlaget, deaktiverer citronsyren angiveligt virusmængden inden i papirservietten og forhindrer således, at den føres tilbage til hænderne, og at virus overføres gennem hånd til hånd-kontakt eller til overflader, som papirservietten kommer i kontakt med.
En fælles elektronisk portal til indberetning af oplysninger er af afgørende betydning for at sikre en ensartet anvendelse af indberetningsforpligtelserne i henhold til direktiv 2014/40/EU. Først og fremmest letter og harmoniserer man med en fælles indberetningsportal indberetning af oplysninger fra fabrikanten eller importøren til medlemsstaterne. Ved at strømline proceduren for indberetning af oplysninger mindsker man desuden den administrative byrde for fabrikanter, importører og nationale myndigheder og gør det lettere at sammenligne oplysninger. Med henblik på at lette flere registreringer kunne der etableres et datalager på niveauet for den fælles indberetningsportal, således at der kunne henvises til ikke-fortrolige dokumenter.

Den fælles indberetningsportal bør omfatte værktøjer til indberetning af oplysninger, som er hensigtsmæssige både for virksomheder, der allerede opererer med omfattende IT-løsninger (system-til-system-indberetninger), og for virksomheder, der ikke har sådanne løsninger, navnlig små og mellemstore virksomheder. Virksomhederne vil hver især få tildelt et indberetteridentifikationsnummer, som bør anvendes til alle indberetninger af oplysninger fra den pågældende virksomhed.
En fælles elektronisk portal til indberetning af oplysninger er af afgørende betydning for at sikre en ensartet anvendelse af anmeldelsesforpligtelserne i henhold til direktiv 2014/40/EU. Først og fremmest letter og harmoniserer man med en fælles indberetningsportal indberetning af oplysninger fra fabrikanten eller importøren til medlemsstaterne. Ved at strømline proceduren for indberetning af oplysninger mindsker man desuden den administrative byrde for fabrikanter, importører og nationale myndigheder og gør det lettere at sammenligne oplysninger. Med henblik på at lette flere registreringer kunne der etableres et datalager på niveauet for den fælles indberetningsportal, således at der kunne henvises til ikke-fortrolige dokumenter.

Den fælles indberetningsportal bør omfatte værktøjer til indberetning af oplysninger, som er hensigtsmæssige både for virksomheder, der allerede opererer med omfattende IT-løsninger (system-til-system-indberetninger), og for virksomheder, der ikke har sådanne løsninger, navnlig små og mellemstore virksomheder. Virksomhederne vil hver især få tildelt et indberetteridentifikationsnummer, som bør anvendes til alle indberetninger af oplysninger fra den pågældende virksomhed.
(4)

Det kræves i afsnit 1.2.4.3 »Nødstop« i bilag I til direktiv 2006/42/EF, at maskiner skal udstyres med et eller flere nødstop, hvormed umiddelbart truende farlige situationer og farlige situationer under udvikling kan forhindres. På grund af netledningens længde (3,4 m), den kendsgerning, at der ikke er nogen tænd/sluk-knap, og at maskinen kun kan stoppes ved at trække stikket ud af stikkontakten, kan en umiddelbar risiko kun forhindres ved hjælp af et nødstop på maskinen.
(2)

Den 12. februar 2000 udstedte Europa-Kommissionen, efter offentliggørelsen af listen over harmoniserede standarder i Den Europæiske Unions Tidende, en advarsel vedrørende den harmoniserede standard EN 795:1996. Det præciseres heri, at »denne offentliggørelse vedrører ikke udstyret i klasse A, C og D […], som ikke kan forudsættes at stemme overens med bestemmelserne i direktiv 89/686/EØF«.
(4)

I standarden fastsættes fælles tekniske forskrifter, der er nødvendige af hensyn til sikkerheden for fartøjer på indre vandveje. Den indeholder bestemmelser om skibsbygning, udrustning og udstyr til fartøjer på indre vandveje, særlige bestemmelser for nærmere bestemte fartøjskategorier såsom passagerfartøjer, konvojer, der skubbes, og containerskibe, bestemmelser for fartøjsidentifikation, model-certifikater og -registre, overgangsbestemmelser samt instrukser i anvendelsen af standarden. Ved Europa-Parlamentets og Rådets direktiv 2006/87/EF (1) sikres det, at EU-certifikater for sejlads på indre vandveje udstedes til fartøjer, der opfylder de tekniske forskrifter for fartøjer på indre vandveje som fastsat i bilag II til nævnte direktiv, og for hvilke der er fastslået ækvivalens med de tekniske forskrifter i den reviderede konvention om sejlads på Rhinen. Den 10. september 2013 vedtog Kommissionen desuden et forslag til Europa-Parlamentets og Rådets direktiv om fastsættelse af tekniske forskrifter for fartøjer på indre vandveje og om ophævelse af direktiv 2006/87/EF, der tager højde for den udvikling på dette område, som følger af arbejdet i internationale organisationer, navnlig CCNR, i anvendelsen af tekniske forskrifter for fartøjer på indre vandveje.
(11)

Det blev imidlertid fundet uhensigtsmæssigt at anvende kapitaludgifterne til at måle markedsandelene for de aktører, der er aktive inden for efterforskning, på grund af de meget varierende investeringsomkostninger i forskellige geografiske områder. De to andre parametre, nemlig påviste reserver og forventet produktion, er typisk blevet anvendt til at vurdere de økonomiske aktørers markedsandele inden for denne sektor (6).
(4)

Ifølge Det Forenede Kongerige har ordningen rent faktisk medført en forenkling både for de afgiftspligtige personer og for skattemyndighederne af proceduren for opkrævning af moms i forbindelse med brændstofudgifter til firmabiler. Det er derfor hensigtsmæssigt, at Det Forenede Kongerige bemyndiges til at anvende foranstaltningen indtil den 31. december 2018.
(4)

For at sikre, at EU-fartøjer fortsat driver fiskeri og i overensstemmelse med protokollens artikel 14, bør protokollen anvendes midlertidigt fra den 1. januar 2016.
(7)

Det er i overensstemmelse med Unionens udviklingsmål og bidrager til at afslutte en del af forhandlingerne om tjenesteydelser i relation til Dohaudviklingsdagsordenen, at Unionen søger godkendelse af den præferencebehandling ud over markedsadgang, som den har til hensigt at indrømme tjenesteydelser og leverandører af tjenesteydelser fra de mindst udviklede medlemslande, med særlig hensyntagen til præferencer indrømmet i forhold til midlertidigt ophold for fysiske personer med henblik på levering af tjenesteydelser for at skabe incitamenter til at opfylde tilbagetagelsesforpligtelser i henhold til international ret, gennemføre eksisterende tilbagetagelsesaftaler og indgå nye, forudsat at de mindst udviklede medlemslande samarbejder med Unionen om migrationsstyring.